Jhuluk Honoris Causa (H.C) / Jhuluk kahormadhân iyâ arèya jhuluk sarjana sè èberri' bi' perguruan tègghi/universitas dâ’ ka orèng sè nyokobhin syarat tanpa orèng kasèbbhut noro' ka program bân lulus ḍâri pendidikan sè ètèttep aghi.

Jhuluk Honoris Causa bisa èbâghi bilâ orèngnga èangghâp anḍi' jâsa bân karjâ lowar biyasa kaangghuy èlmo pangataoan bân ummat manossa.

Anapon jhuluk rèya bisa èsabâ' èCV kèng bânni èbâgiyân riwayât pendidikan. Sahubungan kalabân pangangghuy jhuluk kahormadhân arèya, kabijakan institusi pendidikan tèngghi umumma mènta kaangghuy panarèma jhuluk "ta' ngadopsi jhuluk sè nyèsataghi" bân panarèma jhuluk doktor kahormadhân kodhu abâtèsin pangangghuyya jhuluk ”Dr”. Sabèlluna nyamana èpanoro' dâlâm institusi pendidikan tèngghi sè aberri' bân taḍâ' ḍâlâm komunitas sè lèbbi loas. Theodore Hesburgh anḍi' rekor mènangka sè nègghu’ jhuluk kahormadhân palèng bânnya’, èlla narèma 150 jhuluk kahormatèn salanjhânga oḍi’na.

Sajhârâ 
Jhùluk doktor kahormatân ècatet lughâlluna èbâghi ḍâ’ ka Lionel Woodville parkèra’an taon 1470 bi' Universitas Oxford, Oxford, Oxfordshire, Inggris. Lionel èkènnal mènangka Uskup Wilayah Salisbury.

Awwâla, paparèng jhuluk doktor kahormadhân arèya èangghâp hal sè ta’ biyasa. Paparèng jhuluk dokter kahormadhân arèya molaè èangghâp biyasa sèkitar abad ka-16, otamana èbâkto bânnya’ universitas-universitas sè ghi ta’ tèrkenal èbâkto dhimèn. Universitas rowa narèma kunjungan kahormadhân ḍâri universitas-universitas sè anḍi’ nyama akanta Universitas Oxford otabâ Universitas Cambridge.

Èbâkto kunjunganna James I ka Universal Oxford è taon 1605, 43 ḍâri rombonganna (15 èantaranna golongan bângsawan tèngghi bân ksatria) ngaollè jhuluk kehormatèn Master of Arts dâri Universitas Oxford bân kabbhi andi' status kasarjana'an sè possa'.

Orèng sè la marè narèma jhuluk doktor kahormadhân, ngaollè hak sè sami enga' rèng-orèng sè narèma jhuluk sè laènna, misalah ollè nyèrtaaghi tandhâ kadoktoranna è adâ’na nyamana (Dr. xxx) otabâ bisa nyabâ'aghi tandhâ khosos kalabân èsingkat H.C (Dr. H.C xxx).

Syarat 
Ta' sakabbhina perguruan tègghi/universitas ollè abèrri' jhuluk doktor kahormadhân, ghun perguruan tègghi/universitas sè mapossa' syarat è bâbâ rèya:

 Toman ngasèlaghi sarjana sè ajhuluk ilmiah Doktor,
 Anḍi' fakultas otabâ jurusan sè abina bân ngembangaghi cèmpar èlmoh pangataoan sè nyambhung bân bidang èlmoh pangataoan  sè dhâddhi ruang lingkup jâsa bân otabèh karya dè' ka sè a bèrri' Jhuluk, bân
 Andi' ghuruh rajâ sè tettep sa rang-korangah 3 (tèllo') orèng dâlèm bidang sè è maksod è poin kapèng duwè'.
Kritèria kaangghuy jâsah otabâ karya lowar biyasah kaangghuy èlmoh pangataoan bân ummat manussah saènggâ pangghâghâs/panglakonah bisah narèma jhuluk doktor kahormatén iyâ arèya karya otabâ jâsa sè:

 Sè loar biyasah èbidang èlmoh pangataoan bân teknologi, pendidikan bân pangajhârân
 Sè sangèt abèrri' artèh kaangghuy pangèmbângan pendidikan bân pangajhârân dâlâm sèttong otabâ sakalompo' bidang èlmo pangataoan, teknologi bân sosial bhudhâjâ.
 Sè sangèt amanpaat kaangghuy kamajhuwèn otabèh kamakmuran bân kasèjahtèraan bhângsah bân naghârâ khususâh ummat manossa secara umumma.
 Sè loar biyasah ngèmbang aghin hubungan bhâgus bân a manfaat antarana bhângsa bân naghârâ kalabân bhângsah bân naghârâ laènnah è bidang politik, ekonomi bân sosial buddâjâ, bân
 Sè sacarah loar biyasa nyombhâng aghi kalakoan bân pèkkeran kaangghuy parkèmbangan perguruan tinggi.

Palaksana'an 
Ta' sakabbhina panarèma jhuluk doktor kahormatén bisah ghâmpang nyantumaghi jhuluk doktor (Dr. xxx) è bun ade'na nyamana. Èsabâgiyân naghârâ tamaso' Inggris, Australia bân Selandia Baru, iyâ arèya hal sè ta' biasah ka orèng sè narèma jhuluk doktor kahormatén kaangghuy nyantumaghi jhuluk doktor èbunade'na nyamana. Namong bâdhâ sabâgiyân pangècualian sè ébâghi ka sabâghiyân orèng èbèbè arèya:

 Benjamin Franklin, sè narèma jhuluk doktor kahormatén dâri Universitas St. Andrews é bâkto 1759 bân Universitas Oxford è bâkto 1762. Franklin anyamai abâ' dhibi'na dhâddih Doctor Benjamin.
 Billy Graham èjhuluki bân èsèbbhut "Dr. Graham", sanajjhân jhuluk akademik sè palèng tènggih sè ékaollè iyâ arèya BA (Sarjana) dâlèm antropologi è Wheaton College.
 Edwin H. Land, sè nèmmoh kamera langsung dhâddhi Land Camera, bân pèndiri Polaroid Corporation, narèma jhuluk doktor kahormatén dâri Universitas Harvard bân kadhâng è rujuk dhâddhih "Dr. Land", sanajjhân Land ta' andi' jhuluk akademik.
 Penulis memoir bân penyair Maya Angelou ta'andi' jhuluk akademik, nangèng narèma polowan jhuluk kahormatén bân lèbbi sènnèng èsèbbhut "Dr. Angelou" bân asareng  rèng-orèng salaènna keluargana bân kancah sèmma'na.
 Soekarno, Presiden kapèng sittong Indonesia, èanugerah aghi 26 jhuluk kahormatén dâri amacèm universitas internasional kadhi Universitas  Columbia, Universitas Michigan, Universitas Berlin, Universitas Al-Azhar, Universitas Belgrade, Universitas Lamonosov bân laènna. Serta dâri universitas dâlem nègeri kadhi Universitas Gadjah Mada, Universitas Indonesia, Institut Teknologi Bandung bân Universitas Padjadjaran. Soekarno kadhâng èsèbbhut sareng Pamarènta Indonesia èbâkto arowa mènangka 'Dr. Ir. Sukarno', ègabungaghi bân jhuluk akadèmikah èbidang arsitektur (Ir) dâri Institut Teknologi Bandung.

Sombher